Odense Adresse-Contoirs Efterretninger, 1843-12-12
(Jndsendt.) Uden at træde den Agtelse for nær, jeg troer at skylde det Publicum, for hvilket jeg allerede flere Gange er optraadt som Skuespiller, og hvis Velvillie har lønnet mine svage Bestræbelser, føler jeg mig pligtig imod mig selv, uden at indlade mig paa nogen Antikritik, at tage til Gjenmæle imod det Jnserat, som, undertegnet 7, i Løverdags medfulgte Byens Aviser. Heri troer jeg idetmindste ingen Retsindet vil finde mig saa latterlig, som de 7 i Udførelsen af Torben Oxes Rolle, da jeg her fremtræder som Forsvarer, ikke af min Kunstnerære, men af min moralske Ære De 7 siger i Kritiken om min Udførelse af nysnævnte Rolle: "Der hører unægtelig Mod - eller stor Ringeagt for Publicum - til med en Stemme og Manerer, som Hr. Olsens &c. - og senere, hans daarlige Gang og høirøde Ansigtsfarve. Enhver, som ikke kjender mig personlig, maa formode, at jeg her er skildret som om jeg var kommen ind paa Scenen med en Perial, Her kuns til Efterretning for de 2, at jeg aldrig i min Levetid har havt en saadan, og hvis disse antager Ædruelighed for en Dyd, saa vil det angre dem, at have gjort mig denne Uret. Hvad mit Mod angaaer, da har jeg det stedse, hvor jeg har en retfærdig Sag, og her haaber jeg det ikke vil svigte mig, for at forsvare min Ære. Hvad min Hæshed vedkommer, da er den allerede i Hr. Ove Thomsens Avis ved min første Optrædelse anmeldt, som en Følge af en Forkjølelse paa min Reise fra Sverrig hertil. Maaskee var det et overdrevent Begreb om mine Pligters Opfyldelse ved Theatret – som jeg, uden at være for ubeskeden, troer snarere burde paaskjønnes end misforstaaes – som drev mig til at optræde, førend jeg efter Reisen var bleven restitueret. Senere har en forceret Jndstudering af nye Roller, i Forbindelse med den Jver, jeg er Theatrets velvillige Directeur skyldig, ikke tilladt mig at nægte Theatret min Tjeneste. At dette af de 7 bliver betragtet som Ringeagt, er noget haardt, og vil maaskee for Fremtiden have til Følge, at jeg og flere, støttet paa den Ret, som den strængere Deel af Publicum heri giver os, og for ikke at udsætte os for lignende Angreb, vil nægte Theatret Tjeneste, hvor vifor en humanere Domstol vilde anseet det for vor Pligt, at gjøre Alt for en retskaffen Directeurs Existence. - Nu til den paaankede Ansigtsfarve. Da jeg ikke, som de 7, anseer Torben Oxe for en Yngling, men for en Mand i den modnere Alder, paalagde jeg mig en Teint, maaskee efter et større Theater, og for stærkt for det herværende; heri troer jeg Jndsenderne have Ret, saameget mere, som jeg forud af een af mine Collegaer herpaa blev gjort opmærksom, men da jeg troede Theatret kunde taale det, var jeg egensindig nok til, naar ikke at forandre det, uagtet jeg siden selv maatte tilstaae, at jeg ved Theatrets gode Belysning havde feilet. At jeg var mindre heldig med Udførelsen af Karakteren, deri er jeg ganske enig med de 7, og for om muligt at erhverve mig lidet af det velvillige Publicums Agtelse idetmindste hvad Begrebet af min Kunst angaaer, vil jeg henvise til flere af mine Collegaer, som kan bevidne min egen Utilfredshed med Udførelsen af Rollen. Julius Olsen, Skuespiller. AVERTISSEMENTS Onsdagen den 13 December holdes Præsteordination i St. Knuds Kirke. Gudstjenesten begynder Kl. 10. Den til personel Kapellan for Nørreaaby og Indslev Menigheder allernaadigst beskikkede Cand. theol. Bernth prædiker, J den Hempelske Boghandling faaes: Hr. C. F. Wegeners Liden Krønike Kong Frederik og den danske Bonde. Til Menigmands Nytte og Fornøielse udgivet af det Kongel. danske Landhuusholdningsselskab. 270 Pag, stor 800. Jndb. Nylig har forladt Pressen,